
ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ



РАШЭННЕ

	«21» снежня 2025 г.
	        № 21
	   г. Санкт-Пецярбург





Аб агульных прынцыпах і падыходах да вызначэння адказнасці за парушэнне патрабаванняў і працэдур у сферы прымянення санітарных, ветэрынарна-санітарных і каранцінных фітасанітарных мер 

З мэтай рэалізацыі пункта 4.13.1 Стратэгічных напрамкаў развіцця еўразійскай эканамічнай інтэграцыі да 2025 года, зацверджаных Рашэннем Вышэйшага Еўразійскага эканамічнага савета ад 11 снежня 2020 г. № 12, Вышэйшы Еўразійскі эканамічны савет вырашыў:
1. Дзяржавам – членам Еўразійскага эканамічнага саюза (далей – дзяржавы-члены) пры вызначэнні адказнасці за парушэнне патрабаванняў і працэдур у сферы прымянення санітарных, ветэрынарна-санітарных і каранцінных фітасанітарных мер (далей – парушэнні) для забеспячэння выканання абавязковых патрабаванняў, устаноўленых актамі органаў Еўразійскага эканамічнага саюза (далей – Саюз), аптымізацыі і павышэння эфектыўнасці мер ва ўказанай сферы:
а) зыходзіць з прынцыпаў законнасці, непазбежнасці і суразмернасці адказнасці, роўнасці перад законам, прэзумпцыі невінаватасці, забеспячэння аховы жыцця і здароўя чалавека, жывёл і раслін, захавання правоў і законных інтарэсаў асоб, якія прыцягваюцца да адказнасці, супрацоўніцтва ўпаўнаважаных органаў дзяржаў-членаў;
б) прытрымлівацца наступных падыходаў:
нарматыўны падыход – устанаўленне ў сваім заканадаўстве адказнасці за адпаведныя парушэнні;
сістэмны падыход – прымяненне сістэмнага аналізу для ўстанаўлення прычын узнікнення выяўленых парушэнняў, выпрацоўкі метадаў іх ліквідацыі і для абгрунтаванага ўстанаўлення адказнасці;
комплексны падыход – правядзенне комплекснага даследавання прычын узнікнення парушэнняў, іх усебаковы аналіз і ўлік атрыманых вынікаў пры прыняцці рашэння аб прымяненні мер адказнасці;
сітуацыйны падыход – прыняцце рашэння пры вызначэнні мер адказнасці для кожнага выпадку выяўлення парушэння;
рызыка-арыентаваны падыход – улік рызыкі (імавернасці) прычынення шкоды жыццю або здароўю чалавека, жывёл і раслін пры вызначэнні суразмернасці мер адказнасці прычыненай шкодзе (з улікам ступені яе цяжару);
рэтраспектыўны падыход – выкарыстанне папярэдняга досведу пры прыняцці рашэння аб вызначэнні мер адказнасці.
2. Прымяненне агульных прынцыпаў і падыходаў да вызначэння адказнасці за парушэнні ажыццяўляецца ў адпаведнасці з заканадаўствам дзяржаў-членаў.
Адказнасць за парушэнні ўстанаўлівацца ў адпаведнасці з заканадаўствам дзяржаў-членаў.
Дзяржавы-члены імкнуцца да ўстанаўлення ў сваім заканадаўстве суразмерных мер адказнасці на аснове прынцыпу неабходнай дастатковасці з улікам асаблівасцей нацыянальнай прававой сістэмы зыходзячы з забеспячэння неабходнага ўзроўню аховы жыцця і здароўя чалавека, жывёл і раслін пры вытворчасці (перамяшчэнні, увозе) прадукцыі (тавараў), якая падлягае санітарна-эпідэміялагічнаму, ветэрынарнаму, каранціннаму фітасанітарнаму кантролю (нагляду) на мытнай мяжы Саюза і на мытнай тэрыторыі Саюза.
3. Калегіі Еўразійскай эканамічнай камісіі сумесна з дзяржавамі-членамі праінфармаваць у першым паўгоддзі 2028 г. Савет Еўразійскай эканамічнай камісіі аб выніках прымянення дзяржавамі-членамі агульных прынцыпаў і падыходаў, указаных у гэтым Рашэнні.
4. Гэта Рашэнне ўступае ў сілу з даты яго афіцыйнага апублікавання.

Члены Вышэйшага Еўразійскага эканамічнага савета:
	
	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

